Case ID: 1174779
Sentence 22: Kasasiya kollegiyası apelyasiya instansiyası məhkəməsinin gəldiyi nəticə ilə razılaşır və kasasiya şikayətinin dəlilləri ilə bağlı qeyd edir ki, cavabdeh kasasiya şikayətində apelyasiya məhkəməsinin apelyasiya baxışında onun iştirak etməsinə şərait yaratmadan, məhkəmədə dinlənilmək hüququnu təmin etmədən, apelyasiya şikayətinin dəlillərini araşdırmadan, şikayətin dəlillərinə hüquqi qiymət vermədən qətnamə qəbul etməsini göstərsə də, kasasiya yoxlaması zamanı müəyyən edilir ki, cavabdeh məhkəmə iclasının vaxtı və yeri barədə apelyasiya məhkəməsi tərəfindən qanunvericiliklə müəyyən edilmiş qaydada xəbərdar edilmiş, o, məhkəmə iclasının vaxtı və yeri barədə məlumatlı olmuş, məhkəmə iclasında iştirak edə bilməməsinin səbəbi barədə məhkəməyə məlumat verməmiş və apelyasiya kollegiyası prosessual qanunvericiliyin tələblərinə uyğun olaraq işə mahiyyəti üzrə baxmış, apelyasiya şikayətinin dəlilləri üzrə araşdırma aparmış və həmin dəlillərə qiymət verməklə qətnamə qəbul etmişdir.